**Instruksjon til den som leder samtalen «Hele staben sammen om dåp»**

**Hvem kan lede samtalen hos dere?**

Vi tenker det kan være *kateket, prost, prest, diakon, kirkeverge eller rett og slett den som er mest motivert, og har tillit i staben.*

**Kort opplegg (2t):**

Se gjennom ressursbanken på forhånd. Hva kan være noe for din stab? Vi har også plukket ut noe. For eksempel drop-in dåp og erfaringer rundt det. Men det ligger mye bra i ressursbanken. Sjekk Link: <https://ressursbanken.kirken.no/nb-NO/sokeside/?cat=67>

Vis litt fra disse sidene om hvilke muligheter som er der ute.

Og ta opp disse spørsmålene i grupper først så i plenum:

1.Hvordan blir foreldre møtt av oss i staben ved bestilling av dåp?

f.eks. i dåpssamtalen, i dåpen og etter dåpen?

2. Hvordan kan vi løfte fokus på dåp i vår menighet?

3. Hvilke synergieffekter har vi hos oss, hva er det som fungerer og som kan videreutvikles?

4. Idemyldring i grupper

**Oppsummeringen:** Her lander dere idemyldringen. Hvor går veien videre hos oss? Hvem tar det videre?

**Langt opplegg (6t)**

**Del 1 «Inspirasjon og ettertanke»**

**Oppg 1.**

Se filmsnutten fra Modum med intervjuer av de ansatte. Følgende spørsmål blir tatt opp:

1. Hvorfor er det viktig å døpe?

2. Hva betyr det for deg at du er døpt?

Når dere ha sett filmen kan dere ut fra antall deles i grupper med tre og tre. Er dere en liten stab, under fem kan dere være samlet. Så kan hver få lov til å svare på de to spørsmålene. De siste 20 minuttene kan dere samles i plenum og dele det som kom frem i gruppene.

**Oppg. 2**

Her er det to måter å gjøre det på:

**Metode 1:** Alle ser på filmsnutt med dåpssymboler. (Den må du som leder se på forhånd)

Før dere ser filmen sier du som leder at formålet med dette er å få opp tanker rundt dåp hos den enkelte i staben, da er det viktig å presisere at det ikke går på å svare teologisk riktig eller galt. Det er ment som en felles bevisstgjøring i staben, for ofte har vi ikke tid til å tenke så mye rundt hva vi selv legger i det å være døpt. Du kan si: Dere vil nå bli vist en liten videosnutt av ulike dåpssymboler som er dandert inne i kirkerommet. Dette er en visuell og auditiv opplevelse. Her er det ingen fasit fordi det er helt subjektivt. Etter dere har sett videosnutten skal dere skrive ned noe av det som kom opp hos dere.

Les følgende spørsmål for deltakerne:

1. Er det noe du spesielt legger merke til ved det du ser eller hører?
2. Hva tiltrekker din oppmerksomhet?
3. Er det noe som gir deg positive følelser?
4. Er det noe i helheten som fremkaller en følelse eller et minne/en historie hos deg?

Etter du har lest spørsmålene, del ut spørsmålene på ark, eller ha de tilgjengelig på skjerm som alle ser.

Tanken bak er at ved at vi bli mer bevisst på dette som stab kan vi lettere formidle budskapet ut. Etterpå kan hver og en sitte for seg selv å svare på spørsmålene.

Så kan alle få si sitt i plenum, du leder og sier at ingen skal kommentere det som sies. Her er det viktig med god ledelse. Det som blir sagt er ikke oppe til diskusjon, men frie assosiasjoner/historiefortellinger/opplevelser fra hver enkelt som skal få leve uten kommentarer. Men du kan spørre hver enkelt om de ønsker kommentarer og åpne opp for det hvis personen ønsker det, hvis ikke sier du bare, takk for at du delte. Folk vil se forskjellige ting og oppleve det ulikt.

**Metode 2:** Du eller en annen du gir oppgaven lager selv en fysisk dåps installasjon med dåpssymboler. Du følger instruksjonen over, men istedenfor å se filmen får alle mulighet til å gå rundt dåps installasjonen i stillhet eller med musikk til. Følg så fremgangsmåten over.

**Del 2: «Vår stab, - en workshop»**

**Oppg. 1**

Se gjennom ressursbanken på forhånd. Hva kan være noe for din stab? Vi har også plukket ut noe. For eksempel drop-in dåp og erfaringer rundt det. Men det ligger mye bra i ressursbanken. Sjekk Link: <https://ressursbanken.kirken.no/nb-NO/sokeside/?cat=67>

Vis litt fra disse sidene om hvilke muligheter som er der ute.

**Oppg. 2**

En liten intro du kan lese opp før dere ser film om hva som er blitt gjort i Modum.

*«Formålet med å ha fokus på dåp som et stabsprosjekt er ikke å sette i gang mange nye, tidkrevende og kostbare tiltak. Tanken er heller å ta utgangspunkt i det man allerede gjør/har og la det bli kjent for alle i staben. Så kan vi sammen finne ut hvordan vi kan løfte det vi har og slik gjøre det mer synlig og merkbart for menigheten. Kanskje kan vi også finne noen måter å samarbeide på, slik at vi får* ***gode synergieffekter*** *av det som allerede blir gjort.*

*Et eksempel på en slik synergieffekt kan være at navn på dåpsbarn i neste søndags gudstjeneste blir opplyst om på stabsmøte (ha dåp som eget punkt på agendaen, i likhet med begravelser og vigsler). Dersom barnet/barna er med på Babysang er det naturlig for den i staben som leder Babysang å gi oppmerksomhet rundt dette på neste samling. Ønske dem en god dåpsdag eller gratulere med dåpsdagen og høre hvordan det gikk. Dette setter et naturlig fokus på dåp i gruppa, og andre deltakere får dermed informasjon om at dette er noe de også kan velge. Veien er kort mellom info og mulighet til å stille spørsmål og få svar med en gang. Da kan det være greit at den som leder Babysang kjenner til rutiner for påmelding og vet hva som skjer i kirka når det er dåp.*

*Et annet eksempel er å la Babysang og annet barne- og evt. ungdomsarbeid være synlig på materiell som blir delt ut i forbindelse med dåpen. Slik kan vi ønske dåpsfamiliene velkommen til fellesskap og samarbeid om trosopplæringen fra første stund».*

Etter film om hva som er blitt gjort i Modum kan du dele ut disse spørsmålene til deltakerne:

1. Hvordan blir foreldre møtt av oss i staben ved bestilling av dåp?

f.eks. i dåpssamtalen, i dåpen og etter dåpen?

2. Hvordan kan vi løfte fokus på dåp i vår menighet?

3. Hvilke synergieffekter har vi hos oss, hva er det som fungerer og som kan videreutvikles?

4. Idemyldring, enten dele i grupper elle i plenum.

**Lek/sosialt avbrekk**

Øisteins blyant.

Finn en film på YouTube hvor Øistein beskriver det som skal tegnes. Alle setter seg ned med hvert sitt ark og følger instruksjonene. Pass på at ikke noen ser filmen. Eventuelt kan du (eller en annen som får oppgaven) instruere tegningen av noe og resten tegner. Formålet er å få et lite pust i bakken og le litt sammen.

**Oppsummeringen:** Her lander dere idemyldringen. Hvor går veien videre hos oss? Hvem tar det videre?